<classify> SERIKALI ya Mapinduzi ya Zanzibar SMZ imepongezwa kwa kufanikiwa kutekeleza malengo ya Mapinduzi ya Januari 12 mwaka 1964, kwa kuwapatia wananchi huduma muhimu za jamii, ikiwemo maji safi na salama na matibabu bure.Hayo yalisemwa na Waziri asiye na Wizara Maalumu, Juma Ali Khatib wakati akizindua mradi wa uchimbaji visima na usambazaji maji safi na salama Kilindi wilaya ya Chakechake Pemba, ikiwa ni shamrashamra za miaka 56 ya Mapinduzi ya Zanzibar.Aliwataka wananchi wa kisiwa cha Pemba, wasikubali kubabaishwa, kudanganywa na kufahamu kwamba Mapinduzi ndiyo yaliyowakomboa wananchi wa Unguja na Pemba. Alisema huduma za maji safi, na elimu na matibabu zilikuwa zikitolewa kwa njia ya matabaka, huku idadi kubwa ya wananchi wakishindwa kufaidika na huduma hizo.Mapinduzi ya Zanzibar ya Januari 12 mwaka 1964 ndiyo yaliyowakomboa wananchi wa Unguja na Pemba na sio uhuru wa Desemba 10...msikubali kudanganywa,alisema.Khatib ambaye ni Makamu Mwenyekiti wa chama cha Ada Tadea, alipongeza juhudi zinazochukuliwa na Rais wa Zanzibar Dk.Ali Mohamed Shein za kufikisha huduma za maji hadi vijijini kwa asilimia 100, ikiwa ni sehemu ya utekelezaji wa Ilani ya Chama cha MapinduziCCM.Serikali ya Mapinduzi ya Zanzibar chini ya Rais Ali Mohamed Shein imefanikiwa kusambaza huduma muhimu za maji hadi vijijini kwa asilimia 100, ikiwa ni sehemu ya utekelezaji wa ilani ya Chama Cha Mapinduzialisema.Aidha, Waziri asiye na Wizara Maalumu, Said Soud aliwataka wananchi wa kisiwa kidogo cha Kokota, kuilinda miundombinu ya usambazaji wa maji safi na salama ambayo imesaidia kuwapatia huduma za maji kisiwani hapo.Soud alisema juhudi za Dk Shein, zinatakiwa kuungwa mkono kwa sababu tayari visiwa vidogo vidogo vipatavyo sita vimeunganishwa na nishati ya umeme na maji safi, kwa kutandaza mabomba ya maji chini ya bahari.Hayo ndiyo matunda ya Mapinduzi ya Zanzibar ambayo Chama cha Mapinduzi kimeahidi wananchi wake wote kufaidika nayo kwa kupata huduma muhimu za jamii,alisema.Naibu Katibu Mkuu Wizara ya Ardhi, Nyumba, Nishati na Maji, Salhina Ameir Mwita alisema mradi wa Kilindi, utazinufaisha Shehia 14 na watu 3,000 watanufaika na maji safi na salama.Katika Kisiwa cha Kokota Wete, mradi huo umegharimu Sh milioni 225.8 na utanufaisha watu 507 wanaoishi katika kisiwa hicho. Kabla ya mradi huo, wananchi walikuwa wakivuka bahari kwenda Wete, kuchota maji kwa madumu.  <topic>: KITAIFA 